De er blant rockehistoriens aller største ikoner, og nå er Deep Purple klare for Tons of Rock! Bandet som har verdens mest kjente gitarriff og definerte rocken kommer til Oslo og Ekebergsletta i juni 2020. Hardrockpionerene har solgt over 100 millioner album, og er innlemmet i Rock and Roll Hall of Fame. Deep Purple fikk sitt store gjennombrudd tidlig på 70-tallet med legendariske utgivelser som «In Rock», «Machine Head» og «Made in Japan» – som står som bautaer i rockehistorien. Bandet har en enorm katalog med store låter, og «Smoke on the Water», «Highway Star», «Black Night», «Child in Time», «Perfect Strangers» etc. har evig liv.

